หุ้นที่ตกเป็นเหยื่อของสถานการณ์
หุ้น PTT เกือบทั้งเครือที่ราคาต่ำกว่าบุ๊ก (ยกเว้นราคาของ OR) ที่จ่ายเงินปันผลของเครือปตท.ที่ทำให้ ราคาประคองเอาไว้ได้
หุ้น PTT เกือบทั้งเครือที่ราคาต่ำกว่าบุ๊ก (ยกเว้นราคาของ OR) ที่จ่ายเงินปันผลของเครือปตท.ที่ทำให้ ราคาประคองเอาไว้ได้
19 เม.ย. 2566

หุ้น PTT เกือบทั้งเครือที่ราคาต่ำกว่าบุ๊ก (ยกเว้นราคาของ OR) ที่จ่ายเงินปันผลของเครือปตท.ที่ทำให้ ราคาประคองเอาไว้ได้
ดูเหมือนจะไม่ช่วยอะไรมากนัก ทำให้ราคาของหุ้นเครือปตท.ได้แก่ PTT, IRPC, TOP, PTTGC มีราคาหน้ากระดานล่าสุดต่ำกว่าบุ๊กแวลูกันเป็นแถวโดยล่าสุดราคาของ PTT อยู่ที่ 31.00 บาทต่ำกว่าบุ๊กที่มีราคา 36.85 บาท แล้วยังทำให้มาร์เก็ตแคปลดลงไปมากกว่า 2 หมื่นล้านบาท
ส่วน IRPC นั้นกลายเป็นหุ้นราคาพร้อมลง ล่าสุดต่ำเตี้ยขนาด 2.40 บาทต่ำกว่าบุ๊กแวลูราคา 3.69 บาทเพราะตกเป็นเหยื่อของสถานการณ์ไม่จบสิ้น ทำให้มาร์เก็ตแคปลดลงต่ำกว่า 5.0 หมื่นล้านบาท เมื่อเทียบกับเหนือกว่า 7.8 หมื่นล้านบาทของราคาสิ้นสุดที่ปี 2564 ถือว่าน่าใจหายพอสมควร
ส่วนราคาหุ้นของ TOP โรงกลั่นใหญ่สุดของอาเซียนก็ล่าสุดแค่ใต้ 50 บาท วันแรกวานนี้เทียบกับบุ๊กแวลูที่ระดับเหนือ 68 บาทจากการทำกำไรต่อเนื่อง มาร์เก็ตแคปที่หดหายน่าหวั่นกลัวมาก ๆ ไม่อยากจะพูดถึงให้สะเทือนใจกัน
ส่วนราคา PTTGC นั้นแม้จะประคองตัว 42 บาทกว่า นี้ก็เกิดจากเหตุผลตัวเลขขาดทุนสุทธิที่ 5.0 พันล้านบาทแม้แรงเชียร์ ซื้อจากนักวิเคราะห์ทุกสำนักที่บอกว่าปีนี้จะต่อขยายปิโตรเคมีขาขึ้นก็ไม่ได้ผลมากนัก แต่ราคาตามบุ๊กแวลูที่ 68 บาทก็น่าสนใจเก็บเข้าพอร์ตยิ่งนัก
สำหรับหุ้น OR ที่บุ๊กแวลูต่ำมากแค่ 3.60 บาทก็ยังใจชื้นปลอดภัยไว้ 21.00 บาทได้เพราะอย่างไรเสียราคาคงติดลบลงไปต่ำถึงบุ๊กแวลู คงเป็นไปได้ยาก แต่ราคาคงจะขึ้นยากพอสมควรในอนาคต
ราคาหุ้นที่ลดลงต่ำกว่าบุ๊กแวลูเกือบทั้งเครือของปตท.ยามนี้ น่าที่จะซึมยาวไปอีกนานเพราะกลายเป็นหุ้นที่ส่งผลต่อดัชนี SET ของตลาดค่อนข้างสูงยิ่งดัชนีต่ำลงใต้แนวรับที่ 1,590 จุด ด้วยแล้วยิ่งส่งผลให้หุ้นกระแสหลักอย่างปตท.กลายเป็นหุ้นที่เหมาะกับการทุบราคาอย่างยิ่ง
ดังนั้น ความคาดหวังว่าราคาหุ้นเครือปตท.ยามนี้ ทั้งในวันข้างหน้าระยะใกล้และกลางจึงค่อนข้างเป็นไปได้ยากเว้นเสียแต่ต่างชาติและกองทุนจะพากันกลับเข้าตลาดหุ้นไทยอีกครั้ง แต่ก็คาดเดาได้ยากเพราะสภาวะตลาดซึ่งมีแรงขายมากกว่าซื้อยามนี้และในระยะกลางหรือ 3 เดือนข้างหน้า
หุ้นเครือปตท.ที่จะเป็นราคาขาขึ้นระลอกใหม่จึงต้องตกเป็นเหยื่อของสถานการณ์ต่อไป แค่ราคาหุ้นกลุ่มนี้ก็เคยพิสูจน์แล้วหลายครั้งยังเป็นหุ้นที่ตายยากให้เห็นหลายครั้งแล้วก็ยังสบช่องเปิดโอกาสให้กับบรรดาแมงเม่าที่ทั้งเก็งกำไรและปันผลต่อไปในระยะยาวถ้าตลาดโดยรวมอีกครั้ง
ด้วยประสบการณ์ที่มาก เพียงพอในอดีตก็ยังตอกย้ำให้เห็นว่าราคาหุ้นมีขึ้นมีลง